Povestea de dragoste care bate orice scenariu de film. Actorul român care și-a cerut în căsătorie iubita în ziua în care s-au cunoscut
Povestea de dragoste care bate orice scenariu de film! Mircea Diaconu și Diana Lupescu sunt împreună de 39 de ani, o raritate în lumea showbizului. Povestea lor de dragoste și modul în care actorul a cerut-o pe Diana în căsătorie sunt cu adevărat remarcabile, notează click.ro.
În octombrie 1980, Mircea Diaconu și Diana Lupescu au început o frumoasă poveste de dragoste. Datorită unei întâlniri întâmplătoare cu o colegă a Dianei, actorul a aflat despre planurile sale de călătorie în Moldova și i-a cerut numărul de telefon al Dianei. Când a ajuns în Bacău, unde Diana era actriță, Mircea Diaconu a sunat-o și a invitat-o la o cafea. Ziua petrecută împreună a fost specială, iar la finalul acesteia, Mircea Diaconu a întrebat-o pe Diana dacă ar vrea să se căsătorească cu el. Răspunsul a fost un DA hotărât și sincer, potrivit sursei citate.
La fix o lună de la această întrebare importantă, Mircea Diaconu și Diana Lupescu au făcut pasul cel mare.
"A fost o zi nemaipomenită! Piața — ne-am căsătorit la primăria din Piața Amzei — era plină de crizanteme și hazul a fost că toată lumea adunată acolo nu știa dacă se filmează sau ne căsătorim de-adevăratelea…", a spus Diana Lupescu într-un interviu acordat celor de la Revista "Noul Cinema" nr. 4/1995, preluat de aarc.ro.
Sursa foto: Facebook
Citește articolul complet pe: https://click.ro/vedete/vedete-romanesti/povestea-de-dragoste-care-bate-orice-scenariu-de-2345163.html